Som så mange gange før talte vi om behovet for en lækker varm og ikke mindst vindtæt kåbe at svøbe os i, når vi kom op af vandet. På ønskelisten stod også luffer til at holde hænderne varme og en tætsiddende hætte.
Tanken blev hos os igennem resten af vinterbade-sæsonen og i august 2017 besluttede vi os for at gøre drøm til virkelighed og kaste os ud i et nyt, spændende eventyr sammen. Vi ønsker med NORDBAEK at levere kvalitetsprodukter, der gør vinter- og helårsbadningen endnu bedre.
Vi glæder os allerede over at se en masse kvinder og mænd med NORDBAEKs produkter - når I vinterbader, sidder på terrassen, går tur i skoven eller noget helt fjerde, hvor I har lyst til at føle jer varme og velklædte på samme tid. Damekåben var vores allerførste produkt, som heldigvis allerede er akkompagneret af et jumpsuit, en herrekåbe, lækre badesko, praktiske fodmåtter og en stor rummelig taske.